KYK: Schalk beskryf 'grootste mens' | Netwerk24
Die groot Samoaanse agtsteman Henry Tuilagi word deur die Bok-losvoorspelers Danie Rossouw (links) en Schalk Burger platgetrek in die 2--7 Wêreldbekertoernooi. Foto: Getty Images
Baie rugbyaanhangers was verslae om te sien hoe Henry Tuilagi die Springbok-voorspelers manalleen aandurf in Suid-Afrika se 2007 Wêreldbeker-wedstryd teen Samoa in Frankryk.
Die legendariese Bok-flank Schalk Burger beskryf in die onderstaande video sy ervaring om teen die groot Samoaan te staan te kom.
Burger en Jean de Villiers se nuwe geselsprogram, Use it or Lose it, raak weekliks gewilder en die boesemvriende se gas op verlede week se episode was Butch James, hulle spanmaat toe die Bokke die Web Ellis-trofee in Frankryk verower het.
Dié losskakel gesels oor sy berugte duikslag-tegniek, hoe hy mettertyd geleer het om in die hitte van die stryd kalm te bly en sy energie op die spel, eerder sy teenstander, te fokus.
Dit lei na 'n komiese gesprek met Burger oor die groepwedstryd teen Samoa wat die Bokke met 59-7 gewen het en hoe Tuilagi die Bok-losvoorspelers laat les opsê het.